Μαρία Άννα της Πορτογαλίας

Η Μαρία Άννα (πορτ. Maria Ana de Bragança, 13 Ιουλίου 1861 - 31 Ιουλίου 1942) του Οίκου της Μπραγκάνσα ήταν πριγκίπισσα της Πορτογαλίας και μεγάλη δούκισσα του Λουξεμβούργου. 

Βιογραφία
Η Μαρία Άννα ντο Κάρμο Ερριέττα Θηρεσία Αδελαΐδα Ιωάννα Καρολίνα Αγνή Σοφία Ευλαλία Λεοπολδίνη Βερνανδίνη Μιχαηλία Γαβριηλία Ραφαηλία Φραγκίσκη ντε Ασσίς ε ντε Παυλίνα Ιγνατία Γκονζάγκα γεννήθηκε στις 13 Ιουλίου 1861 στο Κάστρο Μπρόνμπαχ του Βασιλείου της Βυρτεμβέργης, και ήταν το έκτο παιδί και πέμπτη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου του Λέβενσταϊν-Βέρτχαϊμ-Ρόζενμπεργκ.

Θεωρήθηκε από το Φραγκίσκο Ιωσήφ της Αυστρίας ως κατάλληλη νύφη για το μοναδικό γιο και κληρονόμο του, Ροδόλφο, αλλά ο Ροδόλφος δεν της άρεσε και παρέμεινε ελεύθερη τα επόμενα χρόνια.

Στις 21 Ιουνίου 1893 η Μαρία Άννα παντρεύτηκε το Γουλιέλμο, Διάδοχο του Λουξεμβούργου, στο Κάστρο Φίσχορν. Απέκτησαν έξι κόρες:
τη Μαρία Αδελαΐδα (1894 - 1924).
την Καρλόττα (1896 - 1985), παντρεύτηκε το Φήλικα των Βουρβόνων-Πάρμας. Απέκτησαν 6 παιδιά.
τη Χίλντα (1897 - 1979), παντρεύτηκε τον Αδόλφο του Σβάρτσενμπεργκ. Δεν απέκτησαν παιδιά.
την Αντωνία (1899 - 1954), παντρεύτηκε το Ροβέρτο της Βαυαρίας. Απέκτησαν 6 παιδιά.
την Ελισάβετ (1901 - 1950), παντρεύτηκε το Λουδοβίκο Φίλιππο του Τουρν και Τάξις. Απέκτησαν 2 παιδιά. 
τη Σοφία (1902 - 1941), παντρεύτηκε τον Ερνέστο Ερρίκο της Σαξονίας. Απέκτησαν 3 παιδιά. Royal House of Saxony

Η Μεγάλη Δούκισσα Μαρία Άννα ήταν αντιβασίλισσα για το σύζυγό της κατά το τέλος της ασθένειας του, από τις 19 Νοεμβρίου 1908 έως τις 15 Φεβρουαρίου 1912 και στη συνέχεια αντιβασίλισσα για την κόρη της, Μεγάλη Δούκισσα Μαρία Αδελαΐδα, μέχρι την ενηλικίωσή της (25 Φεβρουαρίου - 18 Ιουνίου 1912.

Πέθανε στις 31 Ιουλίου 1942 στη Νέα Υόρκη σε ηλικία 81 ετών. Είναι θαμμένη στον Καθεδρικό Ναό της Θεοτόκου στο Λουξεμβούργο.

Τίτλοι
13 Ιουλίου 1861 – 21 Ιουνίου 1893: Η Βασιλική Υψηλότητα Ινφάντα Μαρία Άννα της Πορτογαλίας
21 Ιουνίου 1893 – 17 Νοεμβρίου 1905: Η Βασιλική Υψηλότητα Η Κληρονομική Πριγκίπισσα του Λουξεμβούργου
17 Νοεμβρίου 1905 – 15 Φεβρουαρίου 1912: Η Βασιλική Υψηλότητα Η Μεγάλη Δούκισσα του Λουξεμβούργου
15 Φεβρουαρίου 1912 – 31 Ιουλίου 1942: Η Βασιλική Υψηλότητα Η Χήρα Μεγάλη Δούκισσα του Λουξεμβούργου

 Πρόγονοι 

Παραπομπές

|-

Κατηγορία:Οίκος της Μπραγκάνσα
Κατηγορία:Οίκος του Νάσσαου
Κατηγορία:Μεγάλες Δούκισσες του Λουξεμβούργου
Κατηγορία:Ινφάντας της Πορτογαλίας
Κατηγορία:Πριγκίπισσες του Λουξεμβούργου
Κατηγορία:Λουξεμβούργιοι ευγενείς
Κατηγορία:Πορτογάλοι ευγενείς